I etterdønningene av mitt tekstuelle utbrudd ble jeg avvennet av følgende: Tom Egeland, Tiger Garté, Torgrim Eggen, en viss Vidar Andersen. I tillegg forsvant en del "kollegaer" på kunstakademiet fra vennelisten, Kristine Tofte hadde litt lengre koketid, og blokkerte meg først da jeg responderte til en av hennes urelaterte utslag av høymoralsk vrede med en viss correction guy, lydende: "Chill out, slut."
Avvenninger og blokkeringer til tross, jeg er ikke uten spioner, og fikk selvsagt fatt i kommentarfeeden til mine ofre, der parodien ble diskutert og patologisert. Et kvinnemenneske mente at det var åpenbart at vedkommende som hadde skrevet dette var psykisk syk. Hun ante ikke hvor rett hun hadde. Jeg er både galere og mer fornuftig enn noen kan ane, hi hi hi.